Gorica - Wikipedia

# Gorica

### From Wikipedia

Gorica ili Gorizia (njemački: Görz, furlanski: Gurize) je mali grad u podnožju Alpa, na sjeveroistoku Italije i granici sa Slovenijom. Predstavlja glavni grad provincije Gorizia, odnosno središte lokalne industrije, trgovine i turizma.

Grad, čije se ime prvi put spominje 1001. godine, s vremenom je postao sjedištem istoimene grofovije koja će u 16. vijeku doći pod vlast dinastije Habsburg. Pod njihovom vlašću će, uz dva manja prekida, ostati nekoliko slijedećih vijekova. Slično kao i obližnji Trst, Gorica je uživala reputaciju kozmpolitanskog i multietničkog grada, a bila je i omiljeno odmaralište austrijske aristokracije.

Sve je to prekinuo ulazak Italije u prvi svjetski rat. U tom je ratu Gorica teško stradala, često prelazeći iz ruke u ruku za vrijeme krvavih bitaka na Soči. Završetkom rata i raspadom Austro-Ugarske Gorica je prešla pod vlast Italije, gdje će, pogotovo nakon dolaska fašista na vlast, početi nasilno potalijančavanje ne-talijanskog, u slučaju Gorice slovenskog stanovništva.

Zbog toga su na kraju drugog svjetskog rata jugoslavenski partizani pokušali u Gorici uspostaviti svoju vlast, ali su, slično kao i u slučaju Trsta, u tome spriječeni od strane zapadnih saveznika. Mirovnim ugovorom iz 1947. Jugoslavija je dobila manji dio gradskog zemljišta, na kojem će 1950-ih sagraditi novi grad koji danas nosi ime Nova Gorica. Odnosi između dva grada su, s druge strane, bili izuzetno dobri, kako za vrijeme Jugoslavije, tako i nakon uspostavljanja Slovenije kao nezavisne države.

Granica između dva grada je trebala postati potpuno beznačajnom nakon primitka Slovenije u EU, ali se ponovno potezanje pitanja fojbi i renesansa iredentizma u Italiji odrazio i na Goricu. Na emitiranje kontroverznog filma Srce u bunaru, stanovnici Nove Gorice su reagirali ispisivanjem Titovog imena na slovenskoj strani granice.

## [uredi - уреди] Vanjski linkovi

- Comune di Gorizia Official Homepage
- Gorizia and Environs

Retrieved from "http://sh.wikipedia.org../../../g/o/r/Gorica.html"

Kategorija: Gradovi u Italiji

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Deutsch
- English
- Esperanto
- Français
- Furlan
- Magyar
- Italiano
- 日本語
- Latina
- Nnapulitano
- Nederlands
- ‪Norsk (bokmål)‬
- Polski
- Piemontèis
- Português
- Română
- Русский
- Slovenščina
- Svenska